钦定古今图书集成/理学汇编/学行典/第068卷 > 朱子全书 > 《邪正吟》宋·邵雍
## 钦定古今图书集成/理学汇编/学行典/第068卷 > 朱子全书 > 《邪正吟》宋·邵雍

贤人好正，奸人好邪。好邪则竞，好正则和。

《汉书贾谊传》：“‘谊，雒阳人也。年少，颇通诸家之书。文帝
拜谊为梁怀王太傅。是时匈奴彊侵边，天下初定，制
度疏阔，诸侯王僭儗，地过古制，淮南、济北王皆为逆
诛。谊数上疏陈政事，其大略曰：昔者成王幼，在襁褓
之中，召公为太保，周公为太傅，太公为太师，保保其
身体，傅傅之德义，师导之教训，此三公之职也’。于是”
置三少，皆上大夫也，曰少保、少傅、少师，是与太子宴
者也，故迺孩提有三公、三少，固明孝、仁、礼、义，以道习
之，逐去邪人，不使见恶行。于是皆选天下之端士、孝
弟、博闻、有道术者以卫翼之，使与太子居处出入。故
太子迺生而见正事，闻正言，行正道，左右前后皆正
人也。夫习与正人居之，不能毋正，犹“生长于齐，不能
不齐言也；习与不正，人居之不能毋不正，犹生长于
楚之地，不能不楚言也。天下之命，悬于太子，太子之
善，在于早谕教，与选左右，左右正则太子正矣，太子
正而天下定矣。《书》曰：‘一人有庆，兆民赖之’。”此时务也。
《晋书罗宪传》：“宪兄子尚，善属文，荆州刺史王戎以尚及刘乔为参军，太康”末为梁州刺史及赵𫷷反于蜀
尚表曰：“𫷷非雄才必无所成计日听其败耳”乃假尚
节为平西将军益州刺史西戎校尉性贪少断蜀人
言曰：“尚之所爱非邪则佞尚之所憎非忠则正富拟
鲁卫家成市里贪如豺狼无复极已。”

《幸灵传》：“时高悝家有鬼怪，适值灵，乃要之。灵至门，见
符索甚多，谓悝曰：‘当以正止邪，而以邪救邪，恶得已
乎’？并使焚之，惟据轩小坐而去。其夕鬼怪即绝。”
《北齐书邢峙传》：“峙字士峻，天保初，郡举孝廉，授四门
博士，迁国子助教，以经入授皇太子。峙方正仁厚，有
儒者之风。厨宰进太子食，有菜曰‘邪蒿’，峙命去之，曰：
‘此菜有不正之名，非殿下所宜食’。”显祖闻而嘉之，赐
以被褥缣纩。

《唐书苏世长传》：“大业末，世长为都水少监，高祖与之
旧。洛阳平，归帝，帝释之，授玉山屯监。帝嘲曰：‘何名长
而意之短，口正而心之邪’？世长曰：‘名长意短，诚如圣
旨。口正心邪，不敢奉诏。昔窦融以河西降汉，十世侯
之臣举南山以归，唯蒙屯监’。”帝悦，拜谏议大夫。
《隋唐嘉话》：贞观中，西域献胡僧，咒术能死生人。太宗
令于飞骑中拣壮勇者试之，如言而死，如言而生。帝
以告太常卿傅奕，奕曰：“此邪法也。臣闻邪不犯正，若
使咒臣，必不得行。”帝召僧咒奕，奕对之，初无所觉。须
臾，胡僧忽然自倒，若为所击者，便不复苏。

《辽史王鼎传》：鼎宰县时，憩于庭，俄有暴风举卧榻空
中，鼎无惧色，但觉枕榻俱高，乃曰：“吾中朝端士，邪无
干正，可徐置之。”须臾，榻复故处，风遂止。

《名臣言行录》：庆历闲，上与执政论及朋党事，范仲淹
对曰：“方以类聚，物以群分，自古邪正在朝，未尝不各
为一党，不可禁也，在圣鉴辨之耳。诚使君子相朋为
善，其于国家何害？”

王岩叟拜枢密直学士、佥书枢密院事，逊谢而进曰：
“陛下听政以来，纳谏从善，务合人心，所以朝廷清明，
天下安静。愿信之勿疑，守之勿失，则宗社千万世之
福也。用人之际，望更加审察，邪正难辨，辨之少差，治
乱所系。”又少进曰：“陛下今日进圣学者，正欲理会邪
正两字。正人在朝则朝廷安，人君无过举，天下平治；
邪人一进，则朝廷便有不安之象。非谓一人便能如
此，乃其类应之者众，上下蒙蔽，人无由得知不觉，养
成祸患尔。”二圣深然之。又进曰：“或闻有以君子小人
参用之说告陛下者，不知果有之否？此乃欲深误陛
下也。自古君子小人无参用之理，圣人唯说‘君子在
内，小人在外，则成《泰》；小人在内，君子在外，则成否’。”君
子既进，小人不能与君子同事，自然不得亲近；小人
既进，君子不肯与小人争进，自然稍稍引去。君子与
小人竞进，则危乱之机也。此际不可不察，幸陛下常
用心于此。

《宋史邵伯温传》：“徽宗以日食求言，伯温上书累数千
言，大要欲复祖宗制度，辨宣仁诬谤，解元祐党锢，分
君子小人，戒劳民用兵，语极恳至。宣仁太后之谤，伯
温既辨之，又著书名《辨诬》。后崇宁、大观闲，以元符上
书分邪、正等”，伯温在邪等中，以此书也。

《闻见前录》：长安百姓安民以镌字为业，多收隋、唐铭
志墨本，亦能篆，教其子以儒学。崇宁初，蔡京、蔡卞为
元祐奸党，籍上皇亲书刻石，立于文德殿门，又于天
下州治厅事。长安当立，召安民刊字，民辞曰：“民愚人，
不知朝廷立碑之意，但元祐大臣如司马相公者，天
下称其正直，今谓之奸邪，民不忍镌也。”府官怒，欲罪
之。民曰：“被役不敢辞，乞不刻。安民镌字于碑，恐后世
并以为罪也。”呜呼！安民者一工匠耳，尚知邪正畏过，
贤于士大夫远矣。

王阳明《传习录》：问：“有人夜怕鬼者，奈何？”先生曰：“只是
平日不能集义，而心有所歉，故怕。若素行合于神明，
何怕之有？”曰：“正直之鬼，不须怕。恐邪鬼不管人善恶，
故未免怕。”先生曰：“岂有邪鬼能迷正人乎？只此一怕，
即是心邪。故有迷之者，非鬼迷也。”

《明外史韩爌传》：“爌先后作相，老成慎重，引正人，抑邪
党，天下称其贤。”

《顾佐传》：佐守正嫉邪，人敬惮之。每旦趋朝，小憩外庐，
立双藤外，百僚过者，皆折旋避之。

《文子微明》篇：老子曰：“以政教化，其势易而必成；以邪
教化，其势难而必败。”

《荀子儒效》篇：“儒者虽穷困冻馁，必不以邪道为贪。”
《韩子解老》篇：“骄心生则行邪僻而动弃理，行邪僻则
身死，动弃理则无成功。”

《淮南子齐俗训》：“人之性无邪，久湛于俗则易。易而忘
本，合于若性。”

《氾论训》“孔子诛少正卯，而鲁国之邪塞；子产诛邓析而郑国之奸禁。”

《说苑权谋篇》：“权谋有正有邪，君子之权谋正，小人之
权谋邪。夫正者其权谋公，故其为百姓尽心也诚；彼
邪者好私尚利，故其为百姓也诈。”

《潜夫论慎微》篇：“积正不倦，必生节义之志；积邪不止，
必生暴弑之心。”

《抱朴子·嘉遁》篇：“正进则邪凋。”

《崇教》篇：“无学术，则安能见邪正之真伪？”

《渔樵问答》樵者问渔者曰：“人所谓才者，有利焉，有害
焉者，何也？”渔者曰：“才一也，利害二也。有才之正者，有
才之不正者。才之正者，利乎人而及乎身者也；才之
不正者，利乎身而害乎人者也。”

祛疑说邪正篇：“人惟一觉性耳，‘觉’”之一字，可以断疑
情，祛邪妄，一杂乱，返真常。人苟气宇清明，心神虚爽，
邪魅何从而入？惟其昏扰浊乱，自生颠倒见解，故外
邪客气乘之。然外邪客气，即我之颠倒见解而已，非
外来也。由内不自正，故曰外邪；心无所主，故曰“客气。”
当知觉性易昏，惟诚以养之则明，定以持之则清，清
明之极，道乃可成。尽敬事神，不若还以事其性，天之
神也。

《省心录》财不难聚也，“取予当则富足”国不难治也，“邪
正辨则丕平”风不难化也“自上及下而风行”俗不难
革也自迩及远而俗变。

邪正者，治乱之本。赏罚者，治乱之具。举正错邪，赏善
罚恶，未有不治者。邪正相杂，赏罚不当，求治难矣。
“天下有正道，邪不可干，以邪干正者国不治。”

近世士大夫多为子弟所累，是溺于爱，而甘受其谤。
殊不知父当不义，圣人犹许争子。子弟不肖而不能
正，是纳于邪，而不知《义方》之训也。父兄之罪大矣。
大则治乱邪正，小则昼夜生死，皆反手耳。反邪则正，
反乱则治，反夜则昼，反死则生，岂可犹豫苟且而为
之？

耳虽闻目不亲见者。不可从而言之。流言可以惑众。
若文其言而贻后世。恐是非邪正失实。